Laadimisalus tekitab induktsioonvälja, mille abil elektrivool akudesse jõuab. Tavalisi originaalakusid  seejuures kasutada ei saa - laadijaga on kaasas kaks spetsiaalakut, mis selliseks laadimiseks sobivad.  Laadija suudab laadida samaaegselt kahte Wiimote pulti või akupakki. Silikoonümbris, Nunchuk või MotionPlus adapter võivad samal ajal puldi külge jääda - need laadimist ei sega. Laadimise ajal süttib laadijal punane LED tuli. Kui mõlema Wiimote akud on täis, muutub tuli automaatselt siniseks.  Laadija ühendatakse kaasasoleva T-kaabli abil Wii konsooli ja selle vooluadapteri vahele. Selliselt saab Wiimote pulte laadida ka siis, kui Wii konsool ise on välja lülitatud.  Akude laadimiseks kulub kuni neli tundi, mis on võrreldav originaallaadijaga. Kuue tunni pärast lülitab laadija toitevoolu ülelaadimise vältimiseks automaatselt välja. Kumbki aku võimaldab mängida kuni 20 tundi.